Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 25 เม.ย.65
Daily Focus - บล.ฟินันเซีย ไซรัส ประจำวันที่ 25 เม.ย.65
25 เม.ย. 2565

บล.ฟินันเซีย ไซรัส ประเมิน SET วันนี้ (25 เม.ย.65) อ่อนตัวลงทดสอบระดับ 1,680-1,685+- จุด จากบรรยากาศการลงทุนที่เป็นลบหลังตลาดหุ้นสหรัฐฯร่วงแรงคืนวันศุกร์ แรงกดดันหลักยังคงมาจากนโยบายการเงินของ FED ที่มีแนวโน้มตึงตัวขึ้นเร็ว โดยเฉพาะโอกาสการปรับขึ้นดอกเบี้ย 0.5% ในการประชุมเดือน พ.ค. และอาจลามถึงการประชุมเดือน มิ.ย. เช่นกัน ส่งผลให้ Dollar Index และ Bond Yield สหรัฐฯพรุ่งขึ้น กดดันเม็ดเงินไหลออกจากสินทรัพย์เสี่ยงโดยเฉพาะกลุ่ม Tech และ Growth ที่มี PER สูง สำหรับ SET Index คาดว่าจะถูกกดดันระยะสั้น
อย่างไรก็ตามมองว่าผลกระทบจะจำกัดกว่าเนื่องจากยังมีปัจจัยหนุนในประเทศทั้งเศรษฐกิจที่ทยอยฟื้นตัว รวมถึงการผ่อนคลายมาตรการคุม COVID-19 โดยเฉพาะการเดินทางระหว่างประเทศหลังล่าสุดเตรียมยกเลิก Test &amp; Go เหลือเพียงตรวจ ATK ในเดือน พ.ค. ทำให้กระแสเงินทุนในครึ่งปีหลังยังมีแนวโน้มไหลเข้า
โดยมองจังหวะพักตัวของดัชนีในช่วง เม.ย.-พ.ค. ลงหาระดับ 1,650+- จุดหรือต่ำกว่าเป็นโอกาส “สะสมหุ้นพื้นฐาน” และยังเน้นกลุ่ม Value Domestic และ Reopening Play ที่มี PER/PBV ไม่สูงเทียบกับในอดีต ได้แก่ กลุ่มธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น ส่วนระยะสั้นเลือกเก็งกำไรหุ้นที่คาดประกาศผลประกอบการไตรมาส 1/65 แข็งแกร่ง
สำหรับหุ้นเด่นวันนี้ : ASW แนะนำ “ซื้อ” ราคาเป้าหมาย 11 บาท คาดกำไรสุทธิปี 2565-66 โต 22% จากปีก่อน และโต 33% จากปีก่อน เด่นกว่ากลุ่มฯ และมี Backlog secured สูงถึง 77% และ 40% ตามลำดับ
ส่วนแนวโน้มงบไตรมาส 1/65 อ่อนลงระยะสั้นและเป็นจุดต่ำสุดของปี แต่จะไต่ระดับขึ้นทุกไตรมาสตั้งแต่ไตรมาส 2/65 และสูงสุดในไตรมาส 4/65
ด้าน Valuation จูงใจ เทรดบน PER เพียง 6 เท่าและให้ Dividend Yield สูง 6.6% ให้แนวรับ 8.30-8.20 บาท แนวต้าน 8.50// 9 บาท